Честитам/27
ПРИЗОР VII
СПИРА и пређашњи

СПИРА (с торбом у руци):
Ја идем, ал' ћу јавити у Застави и Панчевцу како се поступа са народњацима!
МАРА (опази га):
Брзо, чича, ако бога знате!
СПИРА (хладно):
Та отићи ћу! Није потребно тако се журити.
МАРА:
Шта сте стали? Зар не знате да је крајње време!
СПИРА:
Јеси ли чула! Тако терати људе, то је већ безобразаук!
МАРА (скочи):
Па шта ће вам та торба? (Истргне му је).
СПИРА:
Но, то ми се допада! Буд ме тера, туд ми још ни торбе не да!
МАРА (гура га):
Али брзо, чича, за име бога, напоље. Зар ви не разумете српски! Немојте губити времена у празним разговорима!
СПИРА:
Но још ни овако нису госта испратили! Па с оваким одушевљењем!
МАРА (изгура га):
Брзо, чича, брзо. (Оде за њим).

Честитам